Muhammad Zaini Abdul Ghani
Kyai Haji Muhammad Zaini Abdul Ghani (كياء حاجي محمد زيني أبدل غني) atawa Syaikhuna al-Alim al-Allamah Muhammad Zaini bin al-Arif billah Abdul Ghani bin Abdul Manaf bin Muhammad Seman bin Muhammad Sa’ad bin Abdullah bin al-Mufti Muhammad Khalid bin al-Alim al-Allamah al-Khalifah Hasanuddin bin Syaikh Muhammad Arsyad al-Banjari nang bargelar Al Alimul Allamah Al Arif Billaah Albahrul Ulum Al Waliy Qutb As Syeekh Al Mukarram Maulana (biasa dikiyau Abah Guru Sekumpul atawa Tuan Guru Ija) (lahir 11 Februari,1942 – maninggal 10 Agustus,2005 pada umur 63 tahun) adalah Ulama Banjar nang sangat kharismatik wan populer di Kalimantan, khususnya di Martapura wan Banjarmasin. Sidin dilahirakan pada malam Rabu 27 Muharram 1361 Hijriyah atawa bartapatan pada tanggal 11 Februari 1942 di desa Dalam Pagar (wayahini masuk ka dalam kacamatan Martapura Timur, Kabupaten Banjar) dari pasangan suami-istri Abdul Ghani bin H. Abdul Manaf lawan Hj. Masliah binti H Mulya. Muhammad Zaini Abdul Ghani marupakan anak pertama, sedangkan adingnya bangaran H.Rahmah. Waktu masih halus, sidin dikiyau urang Qusyairi. Guru Sekumpul marupakan katurunan ke-8 dari ulama basar Banjar, Maulana Syekh Muhammad Arsyad bin Abdullah Al Banjari.
This is an excerpt from the article Muhammad Zaini Abdul Ghani from the Wikipedia free encyclopedia. A list of authors is available at Wikipedia.
Other languages
zsm_Latn bjn_Latn eng_Latn eng_Latn